SLAPOVI CRABTREE NE BACAJTE SVOJ ŽIVOT NIZ VODU
NETFLIXOVA DOKUMENTARNA SERIJA
Čuli smo da je Mark pao sa slapa.
MARKOV BRAT
Bilo je neobično.
Mark je bio u formi i spretan.
Ideja da bi se poskliznuo, udario glavom i pao niz slap…
MARKOV BRAT
…uvijek se činila čudnom.
NAĐEN MRTAV PENJAČ
Otad nisam razgovarao s Bhagavanom.
Oduvijek sam to želio,
ali nisam imao priliku.
Ja bih ga prvo pitala što se dogodilo.
Nitko od nas ne zna što se dogodilo tog dana.
Uvijek sam volio budističku izreku:
„Tri se stvari ne mogu dugo skrivati.
DOCOV MAĐIONIČARSKI PARTNER
Sunce, Mjesec i istina.“
Nešto što nikad nisam shvatio
činjenica je da je bio drugi u hijerarhiji u Buckinghamskom zoološkom vrtu.
Ovdje je očito Bhagavan
koji levitira, a ovdje je Mark.
Bhagavan nije mogao doći ni na sprovod.
Zašto?
To nema nikakvog smisla.
Uzmi jedan dan, dođi ovamo i budi s nama.
Proveo si s njim posljednjih pet godina.
Zašto se ne bi pojavio?
To nikad nisam razumio.
Uvijek me čudilo što na ovom Markovu pismu piše:
„Ne vjeruj Bhagavanu.“
NE VJERUJ BHAGAVANU
Ovo je radna soba u kojoj čuvam tajnu arhivu.
Ovdje imam još videokaseta.
ŽONGLER
Na ovoj je plijesan.
Na ovoj bi moglo biti nešto.
Postavili smo skrivenu kameru u moj dnevni boravak.
Mislili smo da bi bilo zabavno snimiti Marka,
pitati ga nešto i vidjeti što će reći.
Kako nije znao za to, mislili smo da će biti prirodniji i otkriti sve.
Snimat ćemo Brašnenog Crva. Stiže za 20 minuta.
Bhagavan ga je zvao Brašneni Crv. To mu je bio nadimak.
Za Brašnenog Crva. Želimo ti svu sreću.
Ne želim više čuti nadimak „Brašneni Crv“!
Bio je jako drag.
Vrlo vesela, sretna osoba.
Sviđao mu se Bhagavan.
Došao je ovamo tražeći bolji život.
Bio sam na putu u zatvor.
Spremao sam se za zatvor. Bez sumnje.
Uhitili bi me za koji dan.
Krajem sedamdesetih Mark i Bhagavan prodavali su marihuanu.
Bhagavan je tada bio najveći diler marihuane na tom području.
Pričao mi je da su imali…
BHAGAVANOVA DUHOVNA ŽENA
…prostorije pune vreća marihuane i prostorije pune novca.
Stari, živio sam u kući s tri spavaće sobe, bazenom i jacuzzijem.
Ručao sam odrezak i jastoga šest ili sedam dana u tjednu
i samo sam tulumario.
U rukama sam imao tisuće dolara u gotovini.
Mark je izlazio van usred noći
i dočekivao zrakoplove koji su prelijetali napuštena uzletišta
i izbacivali pakete marihuane.
Naravno, imao sam nevjerojatnu kolekciju trave.
Oko 25 različitih vrsta trave koju bih…
Ovako dugačke cvjetove teške oko 15 grama.
Kupio bih toga na kilograme
i izdvojio bih najbolje dijelove i sačuvao ih za sebe.
Jednom smo se sreli kod Bhagavana.
Kad sam ga upoznao, Mark je rekao: „Ovo je Bhagavan.
Ako ga ne želiš tako zvati, možeš ga zvati Kevin.“
Ondje sam prvi put vidio jednog od njegovih tigrova.
Vidjeli biste te goleme zube. Bože.
Rekao je: „Smiri se. Dobar je.“
Uvijek je bilo opasno. Nosila sam pištolj.
DOCOVA PRVA ŽENA
Bojao se da će preko mene doći do njega.
Bio je na vrhu i netko ga je htio srušiti odande.
Netko je provalio dok sam bila u trgovini pa smo se morali spakirati i preseliti.
Bhagavan je odlučio da moramo u Virginiju.
Tada sam još radila sve što bi rekao.
Nisam odlučivala sama.
Postalo je čudno.
Mark me nazvao usred noći
i bio je jako paranoičan.
Pitao sam ga što je. Rekao je: „Moram otići iz grada.
Uhićuju ljude. Pomozi mi da se spakiram.“
Otišli smo u skladište. Imao je golemu vreću za smeće
s oko tri, četiri kilograma marihuane.
Rekao je da je prodam za koliko mogu i pošaljem mu novac.
Razišli smo se.
Ne znam koliko je vremena prošlo, ali nazvao me i rekao:
„Dobro sam. U Virginiji sam.
Sjećaš li se Bhagavana, Kevina Antlea?
Kod njega sam.
Samo se moram pritajiti.
Radim u Buckinghamskom zoološkom parku.“
Rekao sam da to zvuči super.
„Da, možemo poslije više o tome, ne mogu sad razgovarati.“
Dobro.
Od tada je radio u zoološkom vrtu blizu Yogavillea.
OKRUG BUCKINGHAM, VIRGINIA
BUCKINGHAMSKI ZOOLOŠKI VRT
Yogaville mi je spasio život.
Otišla sam od kuće vrlo mlada.
BIVŠA SLJEDBENICA YOGAVILLEA
Emancipirana sam od 16. godine.
Svijet manekenstva u New Yorku bio je pun droge i razvrata.
Nekoliko modela je umrlo.
Odlučila sam da želim duhovni život i rekla sam to prijateljima i obitelji.
Jako su se uzrujali: „Što radiš? To je ludo, oni su kult.“
To je prvo što su svi odmah rekli.
Rekla sam: „Dobro, ali ja ne želim taj suludi njujorški tempo života.“
Počela sam raditi u Buckinghamskom zoološkom parku s Markom.
Bio je jako drag. Odijevao se kao drvosječa.
Dio Markove preobrazbe
sastojao se od toga da slijedi učenje Svamija Sačidanande.
Dobio je novo ime, Mitra.
Hvala lijepa.
Usput, ja sam Mitra. Bok!
Dobro.
To sam ja. Bok!
Ako ćete razgovarati s mojim roditeljima, ja sam Mark.
Ali ako ikad saznaju, to mi je umjetničko ime.
Ne bi shvatili cijelu tu stvar s guruom.
Mitra je bio jako privlačan tip.
Bio je jako topla i druželjubiva osoba.
Imao je veliki osmijeh, uvijek se smijao i šalio.
Bio je centar zabave u zoološkom vrtu.
Lako biste se zaljubili u takvu osobu
jer je bio toliko simpatičan.
Bio je potpuna suprotnost Bhagavanu.
Jedan je od neobičnijih ljudi koje ćete upoznati.
Zarađuje za život kao dreser divljih životinja za filmove i reklame.
Kad bi stvarno postojao Gospodar Zvijeri, to bi bio on.
Zubići.
„Draga Becky, je li moguće da ti piše ‘Divlji Čovjek iz Virginije’?
Ima li još uvijek sve dijelove tijela?
Drago mi je što mogu odgovoriti potvrdno na ta pitanja.
Zauzeti smo snimanjem za TV seriju.
MARKOVA PRIJATELJICA
Jašem zebru na prostranoj livadi u epizodi ‘Divlji konji’.
Trebat će mjeseci, možda i godine da završimo prvih 28 epizoda.
Je li ti se svidjela fotografija? Najljepše je biti u jacuzziju s mačkama.
Voli te Mark.“
Obožavao je te životinje.
One su mu bile velika strast.
Bio je tip koji se bavi dresurom tigrova i radi sa životinjama.
To je bilo zbilja zakon.
Ovaj je tigar radio za naftno poduzeće čiji je slogan: „Stavi tigra u spremnik.“
Bubbles je glumio bebu slona za McDonald’s.
Njam.
Kevin Antle. Bhagavan. Doc.
VLASNIK TIGRA
Znam ga preko 30 godina.
Upoznao sam ga u Buckinghamu kad je pokušavao postati tip s tigrovima,
a ja sam radio sa životinjama u filmovima i reklamama.
Vodio je komercijalni posao i trebao je pomoć.
Mark Topping, koji je bio ondje sa mnom, bio je dobar dreser.
Bio je Bhagavanov broj jedan.
I on je želio učiti. Pokazao sam mu neke stvari.
Karl je bio dobar u dresuri životinja. Svakako bolji od Bhagavana.
Bhagavan nije cijenio iskustvo ni znanje.
Bio je siguran u svoj način i tehniku.
Što bih ja mogao znati? Ja sam samo crnac iz Comptona.
Ništa ne znam.
Dobro.
Doc Antle je razmaženi bogati klinac.
Dolazim iz vrlo uspješne obitelji. Mogao sam imati mnogo više novca
od onoga što ću zaraditi od druženja s voljenim životinjama.
Odrastao je u bogatoj obitelji.
Oni su uzgajali svu zelenu salatu u SAD-u.
KRALJ ZELENE SALATE
Bhagavan je imao zakladu zahvaljujući kojoj je vrlo ugodno živio.
DOCOVA BIVŠA ŽENA
Mislim da je onda slučajno došao do zaključka
da bi životinje mogle biti unosne.
U dobi od samo 21 godinu
stekao je doktorat iz zoologije na prirodoslovnom fakultetu u Engleskoj.
Ljudi mi stalno govore da misle da će upoznati liječnika Antlea.
Onda me upoznaju i ostanu zatečeni.
„Hipi liječnik. Tko je ovo?“
To se često događa.
Koliko ja znam, on nije liječnik.
Kad je bio u Kini, platio je nekome da mu napiše da je liječnik na potvrdi.
Iskreno, ne bih mu dopustila da zabije iglu u mene.
Nije bio pravi liječnik.
Htio je to postati, ali nije imao strpljenja za školu.
Samo govori da je liječnik.
Ja sam liječnik. Zovu me „Doc“ jer sam liječnik.
Napravio sam mnogo autopsija,
vidio sam mnoga tijela i bolesti.
Jedan od izazova kad je riječ o Bhagavanu Antleu
to je da često ne govori istinu.
Teško je razlučiti što je stvarno, a što izmišljeno.
Sve što znam o Bhagavanovoj prošlosti rekao mi je Mitra
jer je on jedini htio razgovarati sa mnom o tome.
Nitko drugi uopće nije želio razgovarati o Bhagavanu.
Od njega sam saznao za Bhagavanovu mutnu prošlost,
to da je Bhagavan bio upleten u neke poslove
koji nisu bili posve zakoniti.
Znam za neka stvarna sranja koja su se dogodila s njim tijekom godina.
U jednom razdoblju u osamdesetima Bhagavan i ja putovali smo u Venezuelu
radi reklame za južnoameričku televiziju.
Pokazalo se da je ondje dostupan bogati urod biljke koke.
Pitao sam zašto nam je stalo do obilja kokaina.
Rekao je: „Možemo ga poslati kamionom mom prijatelju Mariju na Floridu.“
Rekao sam mu: „Ne znam Marija i ne želim ga znati.
Nisam pristao na ovo, neću se baviti krijumčarenjem droge.“
Ali vidio je da je moj tigar dobar, da će raditi razne trikove.
Da je dobar tigar.
Zato je rekao: „Dođi u Virginiju. Možeš boraviti u mojoj kući.
Imamo mnogo posla u New Yorku,
ali znaš, moraš jesti povrće.“
A ja sam mislio: „Idem na cheeseburger u restoran brze hrane.“
Da ne jedem meso?
Zezaš me?
Neću prestati jesti meso.
A onda sam ga odjednom prestao jesti.
Mitra je htio savladati dresuru životinja.
Mislim da nije shvaćao koliko je Bhagavan strog prema zaposlenicima i pripravnicima.
Osjećala sam se malo loše jer sam bila putujuća ljubavnica,
što je značilo da je Mitra često vozio automobil,
a Bhagavan i ja bismo se seksali otraga,
što mu sigurno nije bilo ugodno.
Meni je bilo nevjerojatno neugodno
jer sam bila prilično skromna osoba i pomalo sramežljiva.
Bilo je jako neugodno.
Ali Mitra je bio jako drag i duhovit.
Obožavala sam ga. Mislila sam da je super.
Mitra je uvijek imao zanimljiv odnos s Bhagavanom.
Nisu bili gospodar Bhagavan i njegov podanik Mitra.
Njihov je odnos bio nešto ravnopravniji
od odnosa koje je Bhagavan imao s drugim pripravnicima.
U ovom pismu piše: „Drugi sam u hijerarhiji.
Pomoćnik ravnatelja i upravitelj ovog objekta.
Bhagavan mi je ponudio novi uvjet mog ugovora u budućnosti:
posjedovanje i dobivanje od 1 do 2,5 % udjela idućih deset godina.
Mogao bih dobro zaraditi ili bi se sve moglo raspasti.
S time se kocka, zar ne?“
Da.
Idi skroz nizbrdo, Mitra.
Stavi joj lanac, Mitra. Stavi lanac na mačku.
Upropaštena je za cijeli dan i moguće za cijeli život.
Kad bi netko došao u zajednicu,
Bhagavan bi započeo proces slamanja duha te osobe.
Srušit će vas na što nižu razinu,
a onda ćete se ponovno roditi.
Kad sam dobio posao u Koreji, Bhagavan je napravio frku oko moje kose.
Imao sam vrlo tanku, groznu kosu.
Imao sam groznu fudbalerku zbog koje se unaprijed ispričavam.
Tada je to bila popularna frizura.
Pojavio se u Koreji i rekao: „Nabavit ćemo ti ekstenzije za kosu.“
Našao je neku Korejku koja je došla i donijela nešto nalik vrućem ljepilu.
Uzimala je duge ekstenzije i lijepila ih.
Dok mi ih je lijepila na glavu,
spaljivala mi je vlasište i uzvikivao sam.
Ubrzo sam imao veliku, čupavu grivu koja je izgledala užasno.
Na pozornici, dok sam plesao i radio svoj posao,
znojio bih se i zagrijao i glava mi bi postala vruća.
To bi rastopilo ekstenzije.
Kad bih zavrtio glavom, dugi pramenovi kose letjeli su u publiku.
Sjedio bih u svojoj garderobi i plakao.
Postojao je određeni aspekt odnosa
između Bhagavana i njegovih pripravnika.
Bhagavan je bio vrlo dominantan.
Ako kažem da baciš, to je važno.
Nije važno što ti misliš da se događa, nego što ja mislim.
Uvijek sam se brinula zbog Marka jer ga je jako maltretirao.
Da, Mark je bio najljubaznija osoba koju sam ikad upoznala.
Nikad se nije žalio.
Činio je što je trebao i uvijek je bio ljubazan.
Mark je bio jako zabavan i šarmantan.
Iako mislim
da mu nije bilo dopušteno da bude takav
ni oko mene ni oko Bhagavana.
Kad sam tek stigao ondje,
nesumnjivo su me tretirali kao čovjeka.
Ali na kraju sam živio u onoj malenoj prikolici.
Sjećam se razgovora o njegovoj prikolici.
Rekao je da mu je jako hladno ondje.
Mark je imao hibridnog vuka po imenu Nimbus Ned.
Nimbus Ned spavao je uz njega noću i tako se grijao.
Bili su to grozni uvjeti.
Bhagavan ih je sve uvjerio da trebaju samo rižu i grah.
Mitra je stalno bio gladan,
ali jako je naporno radio.
Radio je svaki dan u tjednu sve one godine dok sam ja bila ondje.
Morao bi dugo raditi. Govorio bi o tome.
Nakon nekog vremena shvatio sam da dresura divljih životinja
nije nešto što želim raditi cijeli život.
Mark se pokušavao maknuti,
vjerojatno jer se htio osloboditi tog stiska.
Želio je stvarnost i slobodu.
Za novu budućnost.
Za budućnost, da.
-Moju novu budućnost. -Da.
Da dođem do Arizone.
I to sigurno, sa što manje problema.
„Draga Becky, sretan Božić i sretna Nova godina.
Nisam to morao napisati jer ću biti u Phoenixu ili Scottsdaleu
nekoliko dana prije Božića.
Odlazim na Božić radi mađioničarskog nastupa u Renu
od 26. prosinca do 1. siječnja.
Onda se vraćam u Virginiju.“
Tad sam ga posljednji put vidjela.
PROSINAC 1988.
Doc mi je ponudio mađioničarski nastup.
„Poslat ću Mitru pa idite u Reno odraditi nastup.“
Mark mi je govorio da želi otići,
da ne vjeruje Bhagavanu.
Rekao mi je da mu Bhagavan duguje novac, koji je bio od posla s marihuanom,
ali ipak, dugovao mu je novac.
Nisam se htio miješati u te stvari.
Bilo mi je čudno što se za pet mjeseci
Mark Topping poskliznuo, pao sa slapa i umro.
Godinama slušam da je Bhagavan odgovoran za smrt Marka Toppinga.
Mnogi su mislili da Bhagavan ima veze s Markovom smrti.
Svi su to mislili.
Zašto bi htio ubiti Marka?
Iz istog razloga zašto mrzi što sam živa. Jer je znao njegove tajne.
Mislim da to ima veze s novcem koji je dugovao Mitri.
Jednom sam zatekao Bhagavana kasno navečer
kako vani radi na prikolici za tigrove, što je bilo vrlo neobično.
Zanimalo me što se događa pa sam izišao van.
Nije me čuo da izlazim.
Dok sam mu prilazio, a bio je sam,
trgao je nešto nalik ogromnoj cigli
sačinjenoj od plastičnih vrećica za smeće i selotejpa.
Kad ju je rastrgao,
bila je puna novca.
Zgrabio je odvijač i uhvatio me za vrat.
Gurnuo me u zid, nabio mi je odvijač u grlo i rekao:
„Ako ovo ikome spomeneš, nikad više nećeš vidjeti izlazak sunca.“
Bhagavan je Mitri dugovao nekoliko desetaka tisuća dolara
i Mitra je bio jako ljut što mu nije vratio taj novac.
Bio je to vrlo napet odnos.
Znam da je nakratko otišao.
Kad se Mark vratio, rekla sam mu:
„O, ne. Pobjegao si, zašto si se vratio?“
Samo je slegnuo ramenima.
Životinje su bile važan dio njegova života,
ali želio ih je uklopiti u život koji bi imao izvan njih.
Mislim da je to pokušavao učiniti kad je posljednji put bio ovdje.
Aktivno je tražio posao ovdje.
A onda je otišao i više se nije vratio.
Sjećam se da sam plakala jer se želio vratiti, ali to nije uspio.
U svibnju 1989.
Bhagavan je stupio u kontakt s trgovinom računala
u kojoj sam bila zadužena za odnose s javnošću i marketing
i dogovorio je s vlasnikom da će snimiti reklamu.
On The Com Connecting Point ukrotio je računalnu džunglu
i nudi vam brojna Appleova računala.
Izbjegavala sam Bhagavana otkad sam ga ostavila.
Zato sam izbjegavala cijelo snimanje.
Ali na kraju dana, prije nego što su svi otišli,
Mitra Topping, koji je bio ondje, pozvao me na spoj.
Pristala sam otići na spoj s njim
jer sam mislila da je vrlo zgodan, sladak i duhovit.
Veselila sam se tome.
Prije nego što sam otišla s parkirališta, dok sam sjedila u automobilu,
Bhagavan je došao do mene i htio je razgovarati.
Rekao je da ostavlja Radhu
i da se želi oženiti mnome.
Tada me drugi put pitao hoću li se udati za njega.
Ali ništa se nije promijenilo, koliko mi se činilo.
Bio je ista osoba kao kad smo bili zajedno.
Rekla sam: „Ne, hvala. Ne zanima me.“
Mislim da mu sama to ne bih rekla,
ali Mitra Topping mu je možda morao reći da ide na spoj sa mnom
jer je trebao dopuštenje da napusti zoološki vrt.
Vrlo tragično, ujutro prije našeg spoja
otišao se penjati na Slapove Crabtree
i pao je sa slapova i umro.
Na dan kad smo trebali otići na spoj.
Inače bi vas u takvom slučaju obavijestila policija.
Mene je nazvao Bhagavan.
Rekao je da mi je brat imao strašnu nesreću.
Sjećam se da sam pao na tlo i sjedio ondje,
a supruga me pitala što je bilo.
Rekao sam: „Mark je mrtav.“
Rekao je da je Bhagavan zvao i poručio:
„Reci roditeljima da sam bio ondje, da sam bio s njim.“
Čudno mi je što je on bio taj
koji je obavijestio obitelj, a ne policija.
Ali sve je bilo sumnjivo.
Uvijek sam se pitao zašto je bio sam
jer nitko nije sišao sa slapova i rekao: „Hej, to je moj prijatelj“.
To je bio vikend prije Dana sjećanja 1989.
PRVI NA MJESTU DOGAĐAJA
Ja i supruga nismo radili pa smo mislili…
Čuli smo za Slapove Crabtree.
Nismo bili u Virginiji ni godinu dana.
Odlučili smo se popeti gore i prošetati.
Bio sam malo nervozan jer sam vidio znakove koji su ukazivali na opasnost
i na to koliko je ljudi poginulo penjući se po stijenama.
Imala sam 12 godina.
Bio je to umjeren…
TYEVA KĆI
…do strm uspon.
Trebalo je dosta, vjerojatno više od sat vremena do vrha.
Neka žena me pitala: „Jeste li vidjeli dečka koji je pao?“
Rekao sam da nismo, a ona je rekla: „Sigurno je mrtav. Jako je udario.“
Moja je žena pogledala preko vode prema slapu
i vidjela je čizmu kako viri iza stijene.
Uzeo sam dalekozor i to je zaista bila čizma
pa sam potrčao uzbrdo.
Došao sam u ravninu s čizmom.
Pogledao sam i vidio tijelo iza stijene, s druge strane.
Kad sam stigao, glava mu je bila pod vodom.
Morao sam je podići da može disati.
Jednu ruku stavio sam mu pod vrat ako je slomljen,
a drugu pod glavu da je podignem,
ali tada sam shvatio da ondje više nema lubanje.
Znao sam da je mrtav, ali nisam se mogao natjerati da odem.
Posebno se sjećam trenutka kad si podigao njegov novčanik.
Vidjela sam da su unutra slike i počela sam ih gledati.
Imao je fotografiju s tigrom u bazenu.
To mi je ostalo u sjećanju.
Osjetio sam privrženost prema njemu. Ne znam zašto.
Vjerojatno jer sam sve to vrijeme bio pored njega
i držao ljude podalje od njega.
Vjerojatno se čovjek emotivno veže.
Ima osjećaj da ga štiti iako više nije živ.
Činilo mi se da sam ondje cijelo poslijepodne
jer je spasiocima trebalo dugo da stignu.
Kad su došli, zadržao sam se ondje čekajući da me ispitaju.
Rekao sam: „Ja sam našao tijelo. Trebate li me?“
„Kako se zoveš?“
Mislim da je zapisao samo moje ime, ne i adresu.
Ali nije me ništa pitao i to me uvijek mučilo jer…
Kako su znali da nije gurnut?
Na vrhu slapova bilo je još ljudi.
Nitko drugi to nije vidio osim jedne žene.
Ne znam je li vidjela sve
ili samo dio i učinilo joj se da vidi nekoga kako pada s vrha.
-Da, bila je samo jedna osoba. -Samo jedna.
Rekla je: „Jeste li vidjeli dečka koji je pao?“
Znači, policija vas nikad nije ispitala?
Ne.
Zapravo, stalno sam gledao vijesti da vidim hoće li spomenuti nesreću.
Nije bilo ničega.
Cijeli se život pitam zašto nije bilo istrage.
Markova posljednja fotografija snimljena je na dan pogibije.
Ondje je, a neki tip stoji iza njega.
Paul Lewis rekao mi je lani, prije mog odlaska iz Buckinghama,
da je bio s Mitrom na dan njegove smrti.
Paul Lewis bio je mještanin, jako drag.
DJEČJI GLUMAC
Vozili su motocikle s njim i bili su ondje taj dan.
Počeli smo snimati razgovor s Paulom Lewisom.
-Bok, Davide. -Bok, Paule. Kako si?
-Dobro sam. -Dobro.
Drago mi je što mogu razgovarati s tobom
jer mislim da nikad nismo razgovarali.
Tog vikenda prije Dana sjećanja otišli ste na izlet motociklima.
Tko je predložio odlazak na slapove?
Nisam siguran, ali to sam mogao biti ja jer mi se jako sviđalo ondje.
Tada je to bilo prilično popularno mjesto, ali ipak nije bilo mnogo ljudi.
Ondje stoji natpis: „Dvadeset ljudi je palo sa slapova.
Nemoj biti dvadeset i prvi.“
Davide, taj znak o kojem govoriš,
pročitao sam ga društvu dok smo hodali prema njemu.
Znao sam za znak i što piše.
-Ajme. -Upozorio sam ih da je to mjesto opasno.
Ajme.
Isuse.
Tvoj je brat bio iznimno hrabar.
-Da. -Bio je iznimno snažan.
Tvoj brat vidio je ljude kako se spuštaju niz planinu s pomoću užeta.
Imali su svu potrebnu opremu za to.
Mislim da se htio napraviti važnim.
-Da. -Popeo se na stablo.
I skočio je prema slapovima.
Bio je jako samouvjeren.
Mislio je da može naći uporišta za ruke i popeti se uz planinu.
Ali te su stijene bile toliko stare
i spuštale su se ukoso tako da su postale glatke.
Nije se imao za što držati i zato je pao.
Zapravo si bio ondje
kad je skočio u smrt.
Nisam vidio da je skočio.
Netko drugi jest.
To me oduvijek mučilo.
Kako mu se to moglo dogoditi?
Jer nije bio glup.
Svi smo bili jako tužni.
Bilo nam je teško shvatiti zašto se to dogodilo.
Nije imalo smisla.
Da.
Posljednje što je Mark pojeo bila je konzerva breskvi.
Gledao sam kako jede breskve.
-Neka sam proklet. -Bili su vegetarijanci.
Zaista cijenim što si razgovarao sa mnom.
Nema na čemu.
Žao mi je zbog tvog gubitka, Davide.
Bilo mi je drago što sam mogao razgovarati s tipom
koji je proveo posljednji dan s mojim bratom.
Mark je volio breskve.
Kad mi je Paul to rekao, pomislio sam: „To zvuči kao Mark“.
Nešto što želiš je ovdje.
Da!
Izgleda gotovo ukusno.
-Hej, prvi sam put na snimci. Ajme! -Reci nešto.
Sretan sam što sam dobio priliku saznati kakav je bio taj dan.
SMRTNI LIST
Mark je učinio što je učinio i umro je, a mi se nosimo s njegovim gubitkom.
Moj brat ima ciglu ovdje negdje.
Evo je.
Ovdje.
Nedostaje mi.
Donekle mi je donijelo spokoj,
ali što će biti s Bhagavanom kao posljedica
drugih gadosti za koje su ljudi rekli da ih je počinio?
Nadajmo se da će pravda pobijediti.
Neko je vrijeme Bhagavan samo nastavio živjeti.
Rad u zoološkom vrtu samo se nastavio.
Nikad nisam vidio da je pokazao osjećaje u vezi s time.
Mlade djevojke ponovno su stalno dolazile i odlazile.
Bhagavan bi zavodio jednu djevojku, pa drugu,
pa još njih.
Sve se boje išta reći jer su im roditelji još ondje.
Obitelji su im još dio ašrama.
Ne vjerujem da se itko tko ima sklonosti
prema djevicama od 12, 13 ili 14 godina ikad promijeni.
Pitala sam se zašto bi Svami Sačidananda dopustio da ostane u zajednici
jer je neke tražio da odu.
Ali na kraju je netko prekinuo tišinu.
Dobar dečko.
Znao je da ga tražimo.
Naš je odjel primio upit…
POLICAJAC, BUCKINGHAM, VIRGINIA
…od policije u Kaliforniji
da provjerimo je li g. Antle uistinu ondje
i, ako jest, jesu li kod njega u tom trenutku maloljetnice?
Dobio sam nalog za njegovo uhićenje.
Njegova kuća imala je veliku ogradu s velikim lancem
pa nismo mogli ući.
Nije bilo nikog, ali na odlasku vidio sam kako mi ususret dolazi vozilo.
Usporio sam i kad smo se mimoilazili,
vozač je spustio glavu i skrio se.
Po tome sam znao da je to on.
Odmah sam se okrenuo za njim i upalio rotacijska svjetla.
Bježao je.
Tad su mu se posljednji put upalila kočiona svjetla.
Već se vratio u svoju kuću i ostavio automobil
s otvorenim vratima i nestao.
Napustio je vozilo.
Bio sam bijesan.
Ali odmah sam ga počeo tražiti.
Tražio sam ga oko sat i pol jer inače ne dopuštam nikome da pobjegne.
To se ne događa.
Otišao sam kući i vratio se sljedeći dan.
Automobil je još ondje s otvorenim vratima.
Treći dan automobil je još bio ondje s otvorenim vratima.
Četvrti dan prošao sam onuda i nije bilo vozila.
Krenuo sam i opet uključio sirenu.
Nije bilo nikoga.
Ali nakon nekog vremena Doc je napustio zoološki vrt.
Čitao sam o raznim optužbama.
Policija je izdala potjernicu s upozorenjem da će napustiti područje,
ali pobjegao je.
Došli su iz Ministarstva poljoprivrede jer je napustio zoološki vrt.
Rekli su da je sniježilo prije 20 dana.
Znali su da nitko nije bio ondje jer nije bilo otisaka stopala u snijegu.
Ondje su ostale samo životinje i pljesnivo sijeno za njih.
Područje je bilo ograđeno, pa su samo lutale unutra.
Nazvao me netko iz Buckinghama
i rekao da je Bhagavan ostavio životinje na posjedu
i da ga pokušavaju naći.
Sljedeći sam ga put vidio u Tennesseeju.
Došao je do nekog novca. Rekao je da mu je pala sjekira u med.
Uspio je privući neke investitore
i gradio je prvu verziju onoga što će s vremenom postati
zoološki vrt koji sad ima u Myrtle Beachu u Južnoj Karolini.
Zašto ne govoriš o tom dijelu svog života?
Već sam ti objasnio.
Ako isključiš kameru, objasnit ću ti osmi jebeni put.
Moja je priča o očuvanju.
Moja priča nije ona o mom nekadašnjem načinu života.
Stalno postavljaš pitanja koja mogu dati negativcima priliku
da stvore rupe u priči kako bi stvorili dramu koja nije istinita,
ali je svejedno drama.
Bhagavan je egocentrična i narcisoidna osoba
koja stvarno vjeruje u to da je jedan od tigrova.
Da je glavni tigar u zoološkom vrtu,
a daleko je od toga.
Lavovi se u divljini međusobno ubijaju. Žele preuzeti vodstvo nad čoporom.
Veliki mužjaci imaju svoje hareme.
Rekao si to poetski: „Preuzeti vodstvo.“
„Preuzeti.“
Da bi zadržali taj harem, moraju se boriti do smrti.
Drugi mužjak dođe i kaže: „Želim te ženke.“
I onda se bore za njih.
Koji god lav pobijedi, dobiva ženke.
On je kao Harvey Weinstein u industriji dresure životinja.
Više. Podigni ruke.
Mislim da će se morati suočiti s posljedicama svojeg ponašanja.
Ostavio je patnju za sobom.
Nadam se da će se otkriti istina o tome kako se ponašao prema ljudima
i da će to dati snagu žrtvama i preživjelima.
Svemir je savršen računovodstveni sustav.
Kao predivna simfonija matematike.
Svi će se dugovi naplatiti.
Večeras je Myrtle Beach Safari u središtu istrage više saveznih država.
Podignuta je optužnica protiv zvijezde Kralja tigrova.
Ovaj tjedan „Doc“ Antle optužen je u Virginiji za okrutnost prema životinjama
i krijumčarenje divljih životinja.
Ne znam koji je Docov rok trajanja,
ali s obzirom na sve optužbe, nadam se da istječe uskoro.
Kategorički poričem svaki čin ili ponašanje
koji se smatraju okrutnošću prema životinjama.
Mislim da je karma zanimljiva stvar.
Kad su mi u životu bile učinjene nepravde, pomislila bih:
„Osvetit ću se, kaznit ću tu osobu.“
RADHINA MAJKA
Svaki put kad sam prepustila Bogu da se pobrine za to,
rezultat je bio mnogo bolji i kreativniji
i zanimljiviji od onog koji bih sama postigla.
Mislim da je ovo što se sad događa zapravo karma.
U SJEĆANJE NA DIANE DUCHARME
Prijevod titlova: Marija Gračić